techiaith/cofnodycynulliad_en-cy huggingface dataset:
English: Presiding Officer, the Member refers to specific incidents in Powys. Members will be aware, if they have an interest in education in Powys, of the findings of the recent Estyn report into the performance of the local education authority. Special mention in that Estyn report was made of support for additional learning needs and special educational needs and the requirement of Powys County Council to do better in this regard. Welsh Government is continuing to discuss with Estyn and with Powys how best we will respond to the contents of that Estyn report, and I foresee an enhanced role for Welsh Government in seeking assurance from Powys around improvements as a result of the Estyn report. I continue to discuss with officials what more we can do on the financial side, on top of the £20 million that is already made available for the ALN transformation programme, to address these issues. But let me be clear to every single local authority in Wales: whilst we wait for the implementation of the ALN Act, they have legal and statutory responsibilities to children in their schools now, and our expectation is that they will meet the statutory and legal requirements of them in supporting every individual child who has an additional learning need. They don't need to wait for the Act - they have legal responsibilities in the here and now, and I expect them to fulfil them.
Welsh: Lywydd, mae'r Aelod yn cyfeirio at ddigwyddiadau penodol ym Mhowys. Bydd yr Aelodau'n ymwybodol, os oes ganddynt ddiddordeb mewn addysg ym Mhowys, o ganfyddiadau adroddiad diweddar Estyn ar berfformiad yr awdurdod addysg lleol. Roedd yr adroddiad hwnnw gan Estyn yn cynnwys cyfeiriad penodol at gefnogaeth i anghenion dysgu ychwanegol ac anghenion addysgol arbennig a'r angen i Gyngor Sir Powys wneud yn well yn hyn o beth. Mae Llywodraeth Cymru yn parhau i drafod gydag Estyn a Phowys ynghylch y ffordd orau o ymateb i gynnwys yr adroddiad hwnnw gan Estyn, ac rwy'n rhagweld rôl fwy i Lywodraeth Cymru wrth geisio sicrwydd gan Powys ynghylch gwelliannau o ganlyniad i adroddiad Estyn. Rwy'n parhau i drafod gyda swyddogion beth arall y gallwn ei wneud ar yr ochr ariannol, yn ychwanegol at yr £20 miliwn sydd eisoes ar gael ar gyfer y rhaglen drawsnewid ADY, er mwyn mynd i'r afael â'r materion hyn. Ond gadewch imi ddweud yn glir wrth bob awdurdod lleol yng Nghymru: wrth inni aros i Ddeddf ADY gael ei rhoi ar waith, mae ganddynt gyfrifoldebau cyfreithiol a statudol am blant yn eu hysgolion yn awr, a'n disgwyliad yw y byddant yn bodloni eu gofynion statudol a chyfreithiol i gefnogi pob plentyn sydd ag angen dysgu ychwanegol. Nid oes angen iddynt aros am y Ddeddf - mae ganddynt gyfrifoldebau cyfreithiol yn awr, ac rwy'n disgwyl iddynt eu cyflawni.
English: The next item is questions to the Minister for Health and Social Services, and the first question is from Neil Hamilton.
Welsh: Yr eitem nesaf, felly, yw'r cwestiynau i'r Gweinidog Iechyd a Gwasanaethau Cymdeithasol, ac mae'r cwestiwn cyntaf gan Neil Hamilton.
English: Yes. This year has been the busiest on record for Welsh emergency care services. Last month was the busiest September on record for emergency department attendances and for the most urgent ambulance calls. Despite the 7 per cent rise in emergency department attendances compared to last September, we actually saw, treated or discharged more people within four hours, and the median wait was two hours and 35 minutes.
Welsh: Gwnaf. Eleni fu'r flwyddyn brysuraf erioed ar gyfer gwasanaethau gofal brys Cymru. Y mis diwethaf oedd y mis Medi prysuraf erioed o ran mynychu adrannau brys ac o ran galwadau brys am ambiwlans. Er y cynnydd o 7 y cant yn y nifer a fynychodd adrannau brys o gymharu â'r mis Medi diwethaf, cafodd mwy o bobl eu gweld, eu trin neu eu rhyddhau gennym o fewn pedair awr, a'r amser aros canolrifol oedd dwy awr a 35 munud.
English: I thank the Minister for that reply, but can I supply a translation for the benefit of the Assembly of what he's just said? The figures released last Friday showed that waiting times in Welsh A&E departments are the worst on record. That is, more people than ever before are waiting longer than the target waiting time set by the Welsh NHS. Twenty-five per cent of admissions to A&E spent more than four hours waiting; the target was 5 per cent. Over 6 per cent of admissions spent more than 12 hours waiting; the target for that is zero. And that was in September, which is, of course, not going to be the biggest challenge in the winter. The Minister has said before that there are real people behind the figures, and he suggested that it was one of the things that keeps him awake at night. Can I suggest that one way to improve his sleep pattern, perhaps, is to resign his office and let somebody else have a go at improving things?
Welsh: Diolch i'r Gweinidog am ei ateb, ond a gaf fi ddarparu cyfieithiad er budd y Cynulliad o'r hyn a ddywedodd? Dangosodd y ffigurau a gyhoeddwyd ddydd Gwener diwethaf mai'r amseroedd aros yn adrannau damweiniau ac achosion brys Cymru yw'r rhai gwaethaf erioed. Hynny yw, mae mwy o bobl nag erioed o'r blaen yn aros yn hwy na'r amser aros targed a osodwyd gan GIG Cymru. Treuliodd 25 y cant o bobl a dderbyniwyd i adrannau damweiniau ac achosion brys fwy na phedair awr yn aros; y targed oedd 5 y cant. Treuliodd dros 6 y cant o bobl a dderbyniwyd fwy na 12 awr yn aros; y targed ar gyfer hynny yw sero. Ac roedd hynny ym mis Medi, wrth gwrs, ac nid hwnnw fydd mis mwyaf heriol y gaeaf. Mae'r Gweinidog wedi dweud o'r blaen fod pobl go iawn y tu ôl i'r ffigurau, ac awgrymodd fod hynny'n un o'r pethau sy'n ei gadw'n effro yn y nos. A gaf fi awgrymu mai un ffordd o wella ei batrwm cysgu, efallai, yw ymddiswyddo a gadael i rywun arall roi cynnig ar wella pethau?
English: Well, that's a fairly predictable and not at all helpful way to try and address a very problem that exists as we face into winter. There are challenges right across the UK system. I'm responsible for the challenges here in Wales. There are a range of measures that are already being taken - for example, work being taken in two boards with a particular challenge, both the Aneurin Bevan University Health Board, and Swansea, who are making use of GP services to assist with some of triage so those people who don't need to be in an emergency department aren't there, and, equally, that people aren't waiting longer than they'd want to be. So, I have an understanding of the very real challenges that our staff face in my regular engagement with them, and an understanding of the very real challenges that members of the public face in getting the care and the treatment and the dignity they deserve. I'm determined to do all I could and should do as a health Minister to improve the position as we face what will inevitably be a difficult winter.
Welsh: Wel, mae honno'n ffordd eithaf rhagweladwy ac annefnyddiol o geisio mynd i'r afael â phroblem wirioneddol sy'n bodoli wrth inni wynebu'r gaeaf. Ceir heriau ar draws system gyfan y DU. Rwy'n gyfrifol am yr heriau yma yng Nghymru. Mae ystod o gamau eisoes yn cael eu cymryd - er enghraifft, y gwaith sy'n mynd rhagddo mewn ardaloedd dau fwrdd sy'n wynebu heriau penodol, sef Bwrdd Iechyd Prifysgol Aneurin Bevan, ac Abertawe, sy'n defnyddio gwasanaethau meddygon teulu i gynorthwyo gyda rhywfaint o waith brysbennu fel nad yw'r bobl nad oes angen iddynt fod mewn adran achosion brys yno, ac yn yr un modd, nad yw pobl yn aros yn hwy nag y byddent yn dymuno aros. Felly, mae gennyf ddealltwriaeth o'r heriau real iawn y mae ein staff yn eu hwynebu wrth i mi ymgysylltu'n rheolaidd â hwy, a dealltwriaeth o'r heriau real iawn y mae aelodau'r cyhoedd yn eu hwynebu wrth cael y gofal a'r driniaeth a'r urddas y maent yn haeddu eu cael. Rwy'n benderfynol o wneud popeth y gallaf ac y dylwn ei wneud fel Gweinidog iechyd i wella'r sefyllfa wrth inni wynebu'r hyn a fydd, heb os, yn aeaf anodd.
English: Well, perhaps, Minister, part of the answer to this lies in what's happening in the minor injury units, and I look forward to a statement on that fairly shortly. But, in the meantime, I recently visited Bridgend's Princess of Wales Hospital to find out more about why the average time it takes an ambulance to hand over a patient is significantly longer than in other parts of Cwm Taf, and you may remember me raising this with you. Two things came to my attention - the first is that, while the patient may not be in the ambulance, they still remain in the charge of paramedics, in which case those patients are not added to the A&E waiting times, disguising the actual figures, and the second is - and I'm sure this is true of other hospitals - it's sometimes impossible to move patients to a ward elsewhere because there are medically fit people waiting to be discharged occupying acute beds while waiting for a care package, and that means that those individuals are waiting in A&E for follow-up medical treatment when they shouldn't be there. That's tying up A&E beds, and that means that the increasing number, as you say, of walk-in arrivals have to wait longer. The root of the problem still seems to be delayed transfer of care. You've invested in better working between health and social care so why aren't we feeling the benefits in A&E?
Welsh: Wel, efallai, Weinidog, fod rhan o'r ateb i hyn yn ymwneud â beth sy'n digwydd yn yr unedau mân anafiadau, ac edrychaf ymlaen at ddatganiad ar hynny cyn bo hir. Ond yn y cyfamser, ymwelais yn ddiweddar ag Ysbyty Tywysoges Cymru, Pen-y-bont ar Ogwr i ddarganfod mwy ynglŷn â pham fod yr amser y mae'n ei gymryd ar gyfartaledd i ambiwlans drosglwyddo claf yn sylweddol hirach nag mewn rhannau eraill o Gwm Taf, ac efallai y cofiwch i mi godi hyn gyda chi. Daeth dau beth i fy sylw - y cyntaf yw, er nad yw'r claf yn yr ambiwlans o bosibl, maent yn dal i fod yng ngofal parafeddygon, ac os felly, ni chaiff y cleifion hynny eu hychwanegu at gofnodion amseroedd aros adrannau damweiniau ac achosion brys, gan guddio'r ffigurau go iawn, a'r ail beth yw - ac rwy'n siŵr bod hyn yn wir am ysbytai eraill - weithiau mae'n amhosibl symud cleifion i ward yn rhywle arall am fod pobl sy'n ffit yn feddygol ac sy'n aros i gael eu rhyddhau yn gorwedd mewn gwelyau acíwt wrth aros am becyn gofal, a golyga hynny fod yr unigolion hynny'n aros yn yr adran damweiniau ac achosion brys am driniaeth feddygol ddilynol pan na ddylent fod yno. Mae hynny'n atal gwelyau adrannau damweiniau ac achosion brys rhag cael eu defnyddio, a golyga hynny fod yn rhaid i'r nifer cynyddol, fel y dywedwch, o bobl sy'n cerdded i mewn yn gorfod aros am fwy o amser. Ymddengys mai gwraidd y broblem o hyd yw oedi wrth drosglwyddo gofal. Rydych wedi buddsoddi mewn gwaith gwell rhwng iechyd a gofal cymdeithasol, felly pam nad ydym yn teimlo'r manteision mewn adrannau damweiniau ac achosion brys?
English: Minister, I appreciate your answers to Suzy Davies, particularly on delayed transfers of care, but also the answer you said to Neil Hamilton in relation to the type of individuals who are going there. But we have a problem, because we are having people who are going to A&E because the out-of-hours service is not delivering for them or they can't get a GP appointment or they now feel, in fact, that it's easier. Because I've been on the phone 45 minutes waiting to get hold of a GP just for an appointment for a five-year-old child. Now, this is causing people to go into A&E. So, the Choose Well agenda you had as to who you should go to is great, but the problem is that you can't get to them - they're not available. Can you therefore look at the actions taken to ensure that, if we are going to choose well, they are available to choose to go to, because that is the big problem?
Welsh: Weinidog, rwy'n derbyn eich atebion i Suzy Davies, yn enwedig ynghylch oedi wrth drosglwyddo gofal, ond hefyd yr ateb a roesoch i Neil Hamilton mewn perthynas â'r math o unigolion sy'n mynd yno. Ond mae gennym broblem, gan fod gennym bobl sy'n mynd i adrannau damweiniau ac achosion brys gan nad yw'r gwasanaeth y tu allan i oriau yn cyflawni ar eu cyfer neu ni allant gael apwyntiad â'r meddyg teulu neu am eu bod yn teimlo bellach, mewn gwirionedd, fod hynny'n haws. Oherwydd rwyf innau wedi bod ar y ffôn am 45 munud yn aros i gael gafael ar feddyg teulu er mwyn trefnu apwyntiad i blentyn pump oed. Nawr, mae hyn yn achosi i bobl fynd i adrannau damweiniau ac achosion brys. Felly, mae'r agenda Dewis Doeth a oedd gennych o ran pwy y dylech fynd atynt yn wych, ond y broblem yw na allwch eu cyrraedd - nid ydynt ar gael. A allwch edrych felly ar y camau a gymerwyd i sicrhau, os ydym am wneud dewis doeth, eu bod ar gael i chi ddewis mynd atynt, gan mai dyna'r broblem fawr?
English: We've got a variety of challenges to try and address, and something we are deliberately doing is exactly that on our Choose Well message, and to better equip the wider primary care team to do so, whether that's the steps we're taking on eye care, with the emergency eye care service we have, which they don't have across the border - it's widely recognised as being a positive - whether that's about making better use of pharmacy, and the roll-out of Choose Pharmacy, and the minor ailments service is an important part of that. We're diverting more and more people not just away from GPs and from the emergency department, but to somewhere that is actually appropriate for them to receive the right care and support. And also, as we continue to roll out 111, in each of the areas where the 111 roll-out has taken place, there is a more robust primary care system in hours and out of hours as a result. It is still, as I say, about our ability to constantly keep pace. So, yes, it is something that I look at. It is something that I will look at as I will be meeting a number of the health board and local government departments with the most significant pressures within their systems to understand what is taking place earlier on within the system and how the additional moneys we've made available are actually addressing the very real challenges that I know that you've set out.
Welsh: Mae gennym amrywiaeth o heriau i geisio mynd i'r afael â hwy, a rhywbeth rydym yn ei wneud yn fwriadol yw hynny'n union ar ein neges Dewis Doeth, ac arfogi'r tîm gofal sylfaenol ehangach yn well i wneud hynny, boed yn gamau rydym yn eu cymryd ar ofal llygaid, gyda'r gwasanaeth gofal llygaid brys sydd gennym, rhywbeth nad oes ganddynt dros y ffin - ac mae cryn dipyn o gydnabyddiaeth fod hwnnw'n beth cadarnhaol - boed yn wneud gwell defnydd o fferylliaeth, a chyflwyno Dewis Fferyllfa, ac mae'r gwasanaeth mân anhwylderau yn rhan bwysig o hynny. Rydym yn dargyfeirio mwy a mwy o bobl, nid yn unig oddi wrth y meddygon teulu ac oddi wrth adrannau achosion brys, ond i rywle sy'n briodol iddynt dderbyn y gofal a'r gefnogaeth gywir. A hefyd, wrth i ni barhau i gyflwyno 111, ym mhob un o'r ardaloedd lle mae'r gwasanaeth 111 wedi'i gyflwyno, ceir system gofal sylfaenol fwy cadarn yn ystod oriau arferol a'r tu allan i oriau o ganlyniad i hynny. Mae'n dal i ymwneud, fel y dywedaf, â'n gallu i ddal i fyny'n gyson. Felly, ydy, mae'n rhywbeth rwy'n edrych arno. Mae'n rhywbeth y byddaf yn edrych arno wrth i mi gyfarfod â nifer o adrannau'r bwrdd iechyd a llywodraeth leol sy'n wynebu'r pwysau mwyaf sylweddol yn eu systemau i ddeall yr hyn sy'n digwydd yn gynharach yn y system, a sut y mae'r arian ychwanegol rydym wedi'i ddarparu yn mynd i'r afael â'r heriau real iawn a nodwyd gennych.
English: Thank you. We have an absolute commitment in Wales to the provision of recommended and proven effective cancer treatments. This is achieved through the new treatment fund for medicines. By August of this year the new treatment fund had provided rapid access to 205 medicines, including 86 for cancer, and has cut the time it takes to provide newly-recommended medicines from an average of 90 days to just 12. Whilst there is much focus on new drugs, it is also worth recalling that surgery can be curative as a treatment for cancer. That is often not highlighted within this Chamber. That's why we continue to invest in both improvements in surgery as well, of course, as therapy provision.
Welsh: Diolch. Rydym wedi ymrwymo'n llwyr yng Nghymru i ddarparu triniaethau canser a argymhellir ac y profwyd eu bod yn effeithiol. Cyflawnir hyn drwy'r gronfa triniaethau newydd ar gyfer meddyginiaethau. Erbyn mis Awst eleni, roedd y gronfa triniaethau newydd wedi darparu mynediad cyflym at 205 o feddyginiaethau, gan gynnwys 86 ar gyfer canser, ac mae wedi cwtogi'r amser y mae'n ei gymryd i ddarparu meddyginiaethau a argymhellir o'r newydd o 90 diwrnod ar gyfartaledd i ddim ond 12. Er bod llawer o ffocws ar gyffuriau newydd, mae'n werth cofio hefyd y gall llawfeddygaeth fod yn wellhaol fel triniaeth ar gyfer canser. Yn aml, nid yw hynny'n cael ei nodi yn y Siambr hon. Dyna pam rydym yn parhau i fuddsoddi mewn gwelliannau mewn llawfeddygaeth, yn ogystal â darparu therapi wrth gwrs.
English: Minister, I've been raising concerns about the individual patient funding process with you throughout your time as Minister. I did the same with your predecessor and the same with his predecessor too. My constituent, Gemma Williams, a young mother with two young children, has stage 3 breast cancer. Her oncologist wants to treat her with Kadcyla to prevent the progression of the disease. Like most patients told she needs a drug for a life-threatening illness, she and, apparently, her oncologist, thought it would be straightforward. Now, after two successive refusals by the IPFR panel in Gwent, Gemma is having to launch a fundraising campaign to raise the money to pay for her treatment. Now, even though the difference in cost between Kadcyla and the drugs she is on - which her clinician has acknowledged are unlikely to help her - is a small difference, she will, of course, have to fundraise the full cost of the treatment, some £45,000. Minister, I still don't believe that the IPFR process is working for my constituents, and it certainly isn't working for Gemma Williams. Can I ask you whether you can look again at this to ensure that all patients in Wales, including my constituents, are getting the access to the new treatments that their clinicians believe they need?
Welsh: Weinidog, bûm yn lleisio pryderon wrthych am y broses gyllido cleifion unigol drwy gydol eich amser fel Gweinidog. Bûm yn gwneud yr un peth â'ch rhagflaenydd a'r un peth gyda'i ragflaenydd yntau hefyd. Mae gan fy etholwr, Gemma Williams, mam ifanc â dau o blant ifanc, ganser y fron cam 3. Mae ei honcolegydd yn awyddus i'w thrin gyda Kadcyla i atal y clefyd rhag gwaethygu. Fel y rhan fwyaf o gleifion sy'n clywed bod angen cyffur arnynt i drin salwch lle mae bywyd yn y fantol, roedd hi a'i honcolegydd, mae'n debyg, o dan yr argraff y byddai'n broses syml. Bellach, ar ôl cael ei gwrthod ddwywaith yn olynol gan y panel Ceisiadau Cyllido Cleifion Unigol yng Ngwent, mae'n rhaid i Gemma lansio ymgyrch i godi arian i dalu am ei thriniaeth. Nawr, er bod y gwahaniaeth yn y gost rhwng Kadcyla a'r cyffuriau y mae'n eu cymryd - sy'n annhebygol o'i helpu, yn ôl ei chlinigydd - yn wahaniaeth bach, bydd yn rhaid iddi hi, wrth gwrs, godi'r arian i dalu am gost lawn y driniaeth, tua £45,000. Weinidog, rwy'n dal i fod o'r farn nad yw proses y ceisiadau cyllido cleifion unigol yn gweithio i fy etholwyr, ac yn sicr, nid yw'n gweithio i Gemma Williams. A gaf fi ofyn i chi edrych eto ar hyn i sicrhau bod pob claf yng Nghymru, gan gynnwys fy etholwyr, yn cael mynediad at y triniaethau newydd y mae eu clinigwyr o'r farn sydd eu hangen arnynt?
English: Minister, in yesterday's business statement, I raised the issue of a constituent, Mr Jim Sweet, whose wife passed away on the day she was going to begin treatment for stage 4 ovarian cancer - clearly, a very sensitive issue. There are many people involved, many people suffering from ovarian cancer in Wales, and part of the problem with this cancer is that early diagnosis before stage 4 is more difficult because the disease masquerades as other conditions such as irritable bowel syndrome. So, I wonder if you could tell us what actions you're taking to try and support more research into this particular form of cancer, not as often spoken about as other types of cancer are, but one which leaves victims and families of victims of the disease really struggling with this cancer quite late on in a diagnosis situation, and I think they look to the Assembly and the Welsh Government to see if the situation can be eased a little bit for them.
Welsh: Weinidog, yn y datganiad busnes ddoe, codais fater etholwr, Mr Jim Sweet, a gollodd ei wraig ar y diwrnod roedd hi'n mynd i ddechrau triniaeth ar gyfer canser yr ofari cam 4 - yn amlwg, mater sensitif iawn. Mae llawer o bobl yn y sefyllfa hon, llawer o bobl yn dioddef o ganser yr ofari yng Nghymru, a rhan o'r broblem gyda'r canser hwn yw bod diagnosis cynnar cyn cam 4 yn anos am fod y clefyd yn edrych fel cyflyrau eraill, fel syndrom coluddyn llidus. Felly, tybed a allech ddweud wrthym pa gamau rydych yn eu cymryd i geisio cefnogi mwy o ymchwil i'r math penodol hwn o ganser, nad yw'n cael ei drafod mor aml â mathau eraill o ganser, ond mae'n un sy'n golygu bod dioddefwyr y clefyd a theuluoedd y dioddefwyr mewn sefyllfaoedd anodd iawn ar ôl cael diagnosis eithaf hwyr o'r canser hwn, a chredaf eu bod yn edrych at y Cynulliad a Llywodraeth Cymru i weld a ellir lliniaru eu sefyllfa i raddau.
English: There are a range of cancer groups taking part in the cancer alliance, including those interested in ovarian cancer, and it's part of our research, interest and activity. I'll happily write to the Member with specifics on what we're doing in the research activity in this area, but we're not in control of all that research activity, of course; that depends on where those clinical studies do and don't take place, and the collaboration that takes place right across the UK healthcare and university sectors as well. But I'll happily provide the Member with some more of what I hope will be helpful detail about the nature of that research here in Wales.
Welsh: Mae ystod o grwpiau canser yn rhan o'r gynghrair canser, gan gynnwys y rhai sydd â diddordeb mewn canser yr ofari, ac mae'n rhan o'n hymchwil, ein diddordeb a'n gweithgarwch. Rwy'n fwy na pharod i ysgrifennu at yr Aelod gyda manylion penodol ynglŷn â'r hyn rydym yn ei wneud o ran gweithgarwch ymchwil yn y maes hwn, ond nid ydym yn rheoli'r holl weithgarwch ymchwil hwnnw, wrth gwrs; mae hynny'n dibynnu ar ble mae'r astudiaethau clinigol hynny'n digwydd a ddim yn digwydd, a'r cydweithredu sy'n digwydd ar draws sectorau gofal iechyd a phrifysgolion y DU hefyd. Ond rwy'n fwy na pharod i ddarparu mwy o fanylion defnyddiol, gobeithio, am natur y gwaith ymchwil hwnnw yma yng Nghymru i'r Aelod.